ભાજપ સરકાર ફિક્સ પાગરદાર કરીને યુવાનોની સમસ્યા ઉકેલે તે બાબતે કોંગ્રેસે બે દિવસીય ધરણા આયોજિત કર્યા છે. આ અંગે જણાવતા વિધાનસભા વિરોધ પક્ષના નેતા શંકરસિંહે કહ્યું કે ગુજરાતના યુવાનોના હીતને જાળવવા હાઇકોર્ટમાં રાજય સરકાર સામે જીતેલા ફિક્સ પગારદારો સામે સરકારે સુપ્રિમ કોર્ટમાં અરજી કરી છે તે પાછી લેવી જોઇ તેવી માંગ કરી છે. કોંગ્રેસ પ્રદેશ પ્રમુખ સોલંકીએ કહ્યું હતું કે ભાજપ સરકાર કરકસરના બહાનું કાઢીને ફિક્સ પગારના નામે મોટાભાગનું આઉટ સોર્સીગ કરીને ગુજરાતના યુવાનોનું આર્થિક શોષણ કરે છે, અને જણાવ્યું હતું કે કોંગ્રેસ પાર્ટી સત્તા પર આવશે તો ફિકસ પગાર, કોન્ટ્રાકટ પ્રથા, આઉટ સોર્સિંગના નામે આર્થિક શોષણની પધ્ધતિને નાબૂદ કરીને જ રહેશે.